חטיבת גולני במלחמת חרבות ברזל

במלחמת חרבות ברזל לחמה חטיבת גולני בקרבות רבים, הן במתקפת הפתע על ישראל והן בתמרון הקרקעי ברצועת עזה. ביום הראשון של המלחמה, בו היה לחטיבה תפקיד מרכזי בבלימת מתקפת הטרור בהובלת החמאס, איבדה החטיבה 72 חיילים, ומתוכם 42 מגדוד 13 ו-30 מגדוד 51. בהמשך לקחה החטיבה חלק בתמרון הקרקעי בלבנון. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה הגדודים 13 ו-51 החזיקו את קו גזרת רצועת עזה וספגו נפגעים רבים במהלך בלימת המתקפה. גדוד 13 היה שותף בקרבות רבים בעוטף עזה ב-7 באוקטובר, ובמהלכם הוא איבד 41 מחייליו. ערך מורחב – קרב מוצב נחל עוז ב-7 באוקטובר 2023, סביב השעה 6:50, פשטו עשרות מחבלים על מוצב נחל עוז הסמוך לקיבוץ נחל עוז בסמוך לצפון רצועת עזה, תוך שיגור מאות פצמ"רים לעבר המוצב, רחפנים המטילים פצצות על מערכות התצפיות ומנטרלים אותן. במוצב זה שהו לוחמי פלוגה מבצעית ב' של גדוד 13 של חטיבת גולני, וערכו קרב מול המחבלים שבשלב הראשון של המתקפה היו ביתרון מספרי גדול, לפי ההערכות 4 מחבלים על כל חייל. בקרב נהרגו רבים מלוחמי מהגדוד. בתום שעות רבות של לחימה, ולאחר הגעת תגבורת מסיירת צנחנים, הצליחו לוחמי הגדוד לבלום את המחבלים. לוחמי גדוד 13 של גולני, ניהלו בקרב פנים מול פנים במרחקים קצרים מול מחבלי חמאס, בעזרת הסמב"ציות שהכווינו אותם לחוליות המחבלים יחד עם התצפיתניות, עד אובדן אמצעי התצפית, יחסית בראשית הלחימה. בקרב נהרגו רבים מלוחמי הגדוד - חלק מ-41 לוחמי הגדוד שנהרגו ביום זה בקרבות בעוטף עזה. בבוקר החל ירי מאסיבי של רקטות אל עבר יישובי העוטף. עם תחילת הקרב דווח לקמב"צית, אילן אלחרר, ששני הטנקים שהיו במוצב קפצו לגדר המערכת ונמצאים בלחימה. אילן הקמבצ"ית הורתה שכל הטנקים ייכנסו למוצבים לתקוף מחבלים. כעבור כמה דקות הגיעו הטנקים למוצב ואחד מהם נכנס לתוכו כדי להילחם, שני הטנקים נפגעו ולוחמיהם נפגעו בתחילת הקרב. צוות בפיקודו של מ"פ ב' סרן שילה הר אבן הכולל את הלוחמים: סמ"ר דביר זכאי, סמ"ר דור ירחי וסמ"ר ישי פיטוסי מחליט לצאת מהמוצב כדי להגיע לנמ"ר, נגמ"ש המרכבה, אשר נמצא שני קילומטרים צפונית למוצב. צוות הר אבן מגיע לעמדה ומצטרף לסמל רועי ברקת וארבעה לוחמים נוספים של הפלוגה, ויוצאים עם הנמ"ר ללחימה מול מעל ל-100 מחבלים אשר פרצו את גדר המערכת והתקדמו אל עבר המוצב והקיבוץ. זמן קצר לאחר מכן כוח הנמ"ר עוסק בהיתקלויות עם מחבלים, מנהל חילופי אש ומחסל אותם. באחת ההיתקלויות עלה הנמ"ר על מטען בדרך וחטף ירי RPG שהרס את הנמ"ר וכיבה את המנוע שלו. למרות מצב הנמ"ר שרד הכוח. הצוות קיבל בקשר דיווח כי 50 מחבלים פושטים על המוצב. במקביל בתוך המוצב המותקף נתי טקלה לוחם במחלקת הרתק של הפלוגה, ביחד עם עוד שבעה לוחמים רצים לאחת העמדות על גדר המוצב, רגע לפני שהגיעו לעמדה ירו עליה המחבלים טיל נ"ט והעיפו את העמדה באוויר. בסמוך לצוות של טקלה נשמע פיצוץ בחומה כתוצאה ממטען שהניחו המחבלים והחלו לפרוץ למוצב. הצוות של טקלה ממהר להגיע למיגונית ומנהל משם חילופי אש במהלכם לוחמי הגדוד סמ"ר נאור סיבוני, וסמ"ר דוד רתנר נפגעים ונפצעים באורח אנוש. החובש הפלוגתי יוחאי שריפיאן מנסה לטפל בהם תוך שהוא מבקש בקשר פינוי מוסק מידי אך נענה בשלילה. זמן קצר לאחר מכן המחבלים זורקים רימון לתוך המיגונים כתוצאה ממנו סיבוני ורתנר נהרגים במקום ומספר לוחמים נפצעים ביניהם טקלה. באותו הזמן במהלך האירועים סמג"ד 13 ניר בוימפלק יחד עם עוד שלושה לוחמים קופצים לכיוון הש.ג כדי למנוע כניסת מחבלים נוספים למוצב, שם הם נתקלים באש תופת. במהלך הקרבות בש.ג בוימפלק נפגע בראש מאש המחבלים. המ"פ שילה הר אבן מקבל דיווח על פציעתו של הסמג"ד, הוא מחליט יחד עם צוות הנמ"ר שלו לחזור לבסיס ולנהל את הקרב. כוח הנמ"ר מגיע לאזור הש.ג מבחוץ ומנסה לפרוק החוצה אך הכבש תקוע, שילה המ"פ מחליט לא להמשיך להילחם מתוך הנמ"ר אלא להילחם רגלית. בש.ג כאשר התקרב הכוח נתקל באש קשה ונעמד מאחורי בטונדות סמוכות מהן הוא מנהל חילופי אש. במהלך חילופי האש סמל רועי ברקת נפגע בראש מאש צלף ונהרג במקום, ויחד איתו נהרגים במקום שילה המ"פ ושלושת הלוחמים ירחי, פיטוסי וזכאי. אחרי עשר שעות של לחימה שוטפת מצד לוחמי גולני שנותרו בחיים, הגיעו כוחות של ימ"מ, דובדבן וצנחנים טיהרו את המוצב ממחבלים, ועזרו לחלץ ולפנות את הפצועים וההרוגים. שבע תצפיתניות נחטפו לעזה. אותו הבוקר התצפיתנית נעמה לוי נראתה בסרטון חמאס בג'יפ בתוך עזה, ושאר החטופות זוהו בסרטונים נוספים שהופצו על ידי חמאס כשהן חטופות בתוך ג'יפ גנוב של צה"ל. ערך מורחב – קרב מוצב פגה מוצב פגה ממוקם סמוך לגדר הגבול עם עזה בין קיבוץ בארי לעלומים. ב-7 באוקטובר שהתה במוצב פלוגת מבצעית ג של גדוד 13 מחטיבת גולני. ואיתם מחלקת מרגמות של הפלוגה המסייעת. ב-7 באוקטובר 2023, בשעה 6:30 בבוקר, החלו אזעקות ונפילות של ירי תלול מסלול בסביבות מוצב פגה. המוצב, שבו כ-25 לוחמים, נתקף על ידי מחבלים, אשר חדרו דרך הגבול. שמונה מחיילי צוות המרגמות בפיקוד סמ"ר איתמר בן יהודה וסמ"ר יקיר לוי נכנסו למיגונית, וסמל יקיר רץ להביא ציוד נוסף לחייליו. עם התקדמות הקרב, נהרגו שלושה לוחמים: סמ"ר תומר ברק, סמל עידו ביננשטוק וסמל חביב קיעאן, וכתוצאה מירי כבד, נפצעו גם סמ"ר איתמר בן יהודה וחיים מאיר עדן, שפונו למרחב המוגן במוצב תחת אש. מפקד המוצב, סרן דקל סויסה, יצא מהמחסה עם שישה חיילים, אך גילה שמולם עומדים כ-100 מחבלים חמושים היטב. סביב 07:12, הוזמנה תגבורת של נמ"ר עם לוחמים בפיקוד סגן טשאגר טוואבה וסגן נעם ברקת, שהחלו בפעולה נגד המחבלים. תוכניתם לחלץ את הלוחמים לא צלחה לאחר שמטען פוצץ את כבש הנמ"ר, וכתוצאה מכך נהרג סמל איתמר כהן שהפעיל טיל לאו. סרן סויסה ועמיתו סמל רועי פרי נהרגו בקרב קשה בכניסה הראשית למוצב. לאחר מכן, המחבלים ניסו לכבוש את חדר האוכל, אך הלוחמים הצליחו להדוף את ניסי הכיבוש. לבסוף, כדי לברוח מהעשן הכבד שגרם לפציעות קשות, יצאו חמישה לוחמים: סמל ליאור עזיזוב, סמ"ר עידן רז, סמ"ר שלו ברנס, סמ"ר איתי גליסקו וסמל יקיר לוי, ונפלו בקרב מול המחבלים. נמ"ר נוסף הגיע למוצב והתחיל בפינוי פצועים, ולאחר מכן הגיע כוח חילוץ בפיקוד רס"ן מיכאל ביטן. במהלך החילוץ, נפגע אחד מרכבי הפנתר מטיל קורנט, וכתוצאה מכך נהרג סמ"ר דולב אמויאל ונפצע רון חריר. הקרב הסתיים לאחר כ-11 שעות לחימה. סמ"ר חיים מאיר עדן נפטר מפצעיו בבית החולים כחודשיים לאחר מכן. ערך מורחב – קרב ניר עם בקיבוץ ניר עם ליד שדרות התחולל קרב בין כוחות כיתת הכוננות של הקיבוץ לבין מחבלי חמאס. בהמשך חברו לכיתת הכוננות לוחמי היחידה הטקטית ויחידת המסתערבים של משמר הגבול, וכן גדוד 13 של חטיבת גולני. במהלך הקרב זרק מחבל רימון לתוך נגמ"ש של לוחמי הגדוד. רב"ט מתן אברג'יל קפץ על הרימון והציל את חייהם של 6 חיילים שהיו עימו, והוא עצמו נהרג. ערך מורחב – קרב ארז בשבת בבוקר, תקפו מחבלים את מעבר ארז. את המוצב איישו 18 מלוחמי גדוד 13 של חטיבת גולני ומספר חיילי מתפ"ש. בשעה 07:14 העבירה מפקדת אוגדת עזה הנצורה במחנה רעים בקשה לטייסת 161 המפעילה כטמ"ם הרמס 450 ("זיק") לתקוף את מעבר ארז. מפעילי הכטמ"מ נדהמו לראות כי כוחות חמאס השתלטו על המעבר. תיעוד במעבר מראה כי בשיא הקרבות אמבולנס וצוות של הסהר האדום הפלסטיני חדר למעבר ופינה מחבלים חמושים של חמאס. בקרב נהרגו מספר לוחמים ביניהם:, סמ"ר רועי וייזר,סמ"ר דניאל משה דנינו,סמל אריאל ארז וסמל אדיר טהר. עם סיום השתלטות המחבלים על המעבר לקחו חלק מגופתו של סמל טהר וחטפו אותה לעזה. מספר חודשים לאחר מכן, בתמרון הקרקעי בשכונת שוג'אעיה ראשו של סמל טהר נמצא בתוך תיק ב"כיכר פלסטין" לאחר שפלסטינים מקומיים ניסו למכור את ראשו בסכום של עשרת אלפים דולר. ערך מורחב – קרב ארז בשבת בבוקר, תקפו מחבלים וניסו לחדור למוצב סמוך לקיבוץ ארז. במוצב שהו 30 לוחמי פלוגת הפחת"ק גדוד 13 של חטיבת גולני. במשך שעות רבות לחמו לוחמי פלוגת הפחת"ק בהדיפת המחבלים. ב-06:30 עם כוננות עם שחר שהוכרזה ב־05:30 בבוקר היו לוחמי הפחת"ק בתוך הנגמ"שים, במקביל החל מטח ירי תלול מסלול אל עבר שטחי העוטף והוכרזה "כוננות גשם סגול" הלוחמים יצאו מהנגמ"שים ונכנסו למיגוניות. לאחר מכן, החלו להגיע הדיווחים על החדירות של מחבלים לשטח ישראל. הלוחמים התחלקו לכוחות כאשר כוח ראשון נכנס חזרה לנגמ"שים ומשהבינו שהמוצב תחת מתקפה החלו לירות פצצות מרגמה אל עבר המחבלים וכוח שני התפרס ברחבי המוצב על מנת להיתקל במחבלים. בשעה 10:30 לאחר כ-4 שעות של לחימה קשה והדיפת מחבלים, נורה מטח מרגמות אל עבר המוצב כתוצאה מכך נהרגו לוחמי הפחת"ק סמל אופיר ירוחין וסמל ירון זוהר. בתום היום הצליחו לוחמי פלוגת פחת"ק גדוד 13 מחטיבת גולני להדוף את המחבלים הרבים ומנעו את ההשתלטות וכיבוש המוצב. ערב המתקפה לוחמי גדוד 51 היו אחראים על הגזרה מאזור נחל הבשור (קיבוץ רעים) ועד קיבוץ מגן שבדרום העוטף. הלוחמים מפוזרים בשלשה מוצבים: כיסופים, מארס ומוצב מו"פ שנמצא בדרום העוטף. במהלך הקרבות סופג גדוד 51 כ-29 לוחמים הרוגים ועשרות פצועים. ערך מורחב – קרב מוצב כיסופים ב-7 באוקטובר שהה במוצב כיסופים גדוד 51 של גולני יחד עם בני משפחה של חלק מהחיילים, שהגיעו למוצב לרגל שמחת תורה. סמוך ל־06:50 פשטו עשרות רבות של מחבלי חמאס על המוצב, ונפתח קרב ממושך של שעות רבות בין החיילים למחבלים, שבמהלכו נהרגו 8 לוחמים מהגדוד, מלבד האזרחים שנרצחו בטבח בקיבוץ כיסופים הסמוך. בתום כ-50 שעות הצליחו לוחמי הגדוד והתגבורת שהצטרפה אליהם בהמשך מיחידת אגוז, לבלום את המחבלים ולטהר את השטח באופן מלא. ערך מורחב – קרב מוצב מארס ב-7 באוקטובר בבוקר, כ-20 לוחמים מהפלוגה המסייעת של גדוד 51 מחטיבת גולני היו במוצב מארס. מפקד המוצב, סרן יובל בן שלומי, פקד על הלוחמים להיכנס למיגונית כדי להבטיח את ביטחונם. בזמן שבחן את המצב, הבחין סרן בן שלומי בשלושה מחבלים רצים לכיוון קיבוץ כיסופים, ולאחר מכן יצא עם שלושת לוחמי החפ"ק שלו לעברם. הם נתקלו באש מחבלים קשה וניהלו קרב אינטנסיבי, בסופו חיסלו את המחבלים. במקביל, כוח החפ"ק זיהה שיירות מחבלים רכובים על אופנועים וטנדרים, נכנס למארב והחל להילחם. ג'יפ הדוד ספג פגיעת RPG ואש רבה, והמצב בשטח היה קשה. בתוך המוצב, הלוחמים התמקמו בנגמ"שים וסמ"ר שלום ענאקי, ששמר על קשר עם השטח, הכריז על כוננות "גשם סגול". הלוחמים רצו לחדר האוכל שהוסב למרחב מוגן. סמ"ר ענאקי נשאר בנגמ"שים והמתין למטרות נוספות, ואז החלו פצמ"רים ליפול על המוצב ולפגוע במערכת התקשורת. כוחות המוצב נותרו עם 10 לוחמים בלבד והחליטו לצאת ולהילחם מחוץ למוצב. הכוח הראשון שיצא הצליח לחסל שלושה או ארבעה מחבלים, אך ספג פגיעת RPG וחזר למוצב להתארגן לקרב פנים אל פנים. סמ"ר ענאקי ורס"פ הפלוגה, רס"ל ניב דאדו, תיאמו את ההגנה הפנימית. במקביל, מחלקה 5 מהפלוגה המסייעת פעלה באזור כיסופים, חיסלה מספר רב של מחבלים, אך סמ"ר בר רוזנשטיין נהרג במהלך הקרב. בסיום הקרב, הלוחמים במוצב מארס ובסביבות כיסופים הצליחו לחסל כ-30 מחבלים, והמוצב מארס נשמר ללא חדירה של מחבלי חמאס. מוצב מו"פ הצמוד למושב ישע הוא מוצב פלוגתי קטן יחסית שאויש בפלוגה רובאית ג׳ של גדוד 51. המוצב הגן על חבל צוחר. בשלב הראשון של המתקפה שכלל מטחי רקטות החיילים אשר שהו במוצב נכנסו לחדר האוכל ששימש גם כמרחב מוגן, כעבור כעשרים דקות התברר ללוחמים שהמתקפה כוללת גם חדירה וכי מתנהלת התקפת מחבלים על המוצב והם התבצרו בחדר האוכל והתגוננו משם. לחדר האוכל היו שני פתחים והמחבלים סגרו על שניהם. וכתוצאה מכך כל מי שיצא מפתחי חדר האוכל נפגע. שני מפקדי מחלקות ניהלו אש עם מחבלים והחזיקו בקרב בלימה קשה אשר בסופו נהרגו ארבעה לוחמים בהם סרן שילה ראוכברגר, סמל עמיחי רובין, סמל דביר רסלר, סמ"ר שלמה רשטניקוב, ונפצעו עוד מספר לוחמים. הלחימה הסתיימה כאשר הגיעה תגבורת של מפקד הפלוגה עם מפקד מחלקה מהפלוגה ומהגדוד שאיגפו את המחבלים וחיסלו אותם. ערך מורחב – הלחימה ברצועת עזה במלחמת חרבות ברזל ב-2 בנובמבר 2023, לאחר מספר ימי לחימה קרקעית, החלו לוחמי גדוד 13 של חטיבת גולני ולוחמי גדוד 53 של חיל השריון יחד עם גדוד 82 של השריון ולוחמי פלוגת חשיפה תקיפה מגדוד 51 של גולני בפשיטות קרקעיות אשר במהלכן ניהלו קרבות עזים מול מחבלי חמאס תוך איתור אמצעי לחימה רבים והשמדת תשתיות טרור לצד מתחמים צבאיים של חמאס. לוחמי גדוד 13 נתקלו במספר חוליות מחבלים בשטח צפון רצועת עזה, שביצעו לעברם ירי של טילי נ"ט והפעילו לעברם מטענים רבים. המחבלים גם ניסו לטפס על הכלים של הלוחמים. הלוחמים השיבו באש לעבר המחבלים וחיסלו כ-130 מהם. כמו כן, הכוחות הכווינו כלי טיס וכוחות ארטילריה לתקיפות מהאוויר. ב-5 בנובמבר 2023 פשטה סיירת גולני על מעוז של חמאס בעזה וחיסלה 30 מחבלים. בליל 22 בנובמבר פעלה סיירת גולני במרחב צפון הרצועה לטיהור המרחב ואיתור תשתיות טרור וניהלה קרבות מול מחבלי חמאס. במהלך הקרבות נהרג סרן לירון שניר מפקד צוות בסיירת. ב-10–11 בנובמבר צוות קרב חטיבתי של חטיבת גולני יחד עם גדוד 53 חיסלו מחבלים רבים ופגעו בתשתיות ובאמצעי הלחימה של גדוד 'צברא תל אל-הווא' של חמאס. הלוחמים ביצעו פשיטות שכללו קרבות בדרום שכונת שיח' עג'לין שממערב לעיר עזה, בהם היו קרבות משמעותיים עם מחבלי חמאס. במהלך הפשיטות לוחמי גולני הרגו מחבלים רבים (ידוע בוודאות על 300 הרוגים ועוד 150 שכנראה קבורים בתוך המבנים והמנהרות שנהרסו), איתרו והשמידו תשתיות טרור ביניהן: פירי מנהרות, משגרי רקטות, מחסני אמל"ח, עמדות תצפיות ומנהרות. ב-14 בנובמבר לוחמי צוות הקרב החטיבתי של גולני פשטו בשכונת רימאל ושיח' עג'לין על בית המחוקקים של החמאס ועל בניין בית המושל, המשמש כמתקן טרור ובו משרדי צבא ומשטרה של חמאס, מפקדות ומשרדים של המודיעין הצבאי של הארגון, וכן מוצבים נוספים ביניהם מוצבים ששימשו את חמאס לאימונים לקראת החדירה לישראל ב-7 באוקטובר. ב-18 בנובמבר צוות קרב של חטיבת גולני פעל בשכונת זייתון שבעיר עזה להכרעת גדוד 'זייתון' של החמאס, במהלך הקרבות לוחמי החטיבה חיסלו מחבלים ופגעו בתשתיות טרור, לרבות תשתיות תת-קרקעיות ויעדים נוספים של ארגון הטרור. ב-21 בנובמבר חטיבת גולני יחד עם חטיבה 188 ולוחמי ההנדסה נתקלו בעשרות רבות של מחבלים בלחימה בשכונה, וניהלו קרבות פנים-אל-פנים מולם, וחיסלו רבים מהם. לוחמי חטיבה 188 השתלטו על מספר יעדים מרכזיים בגדוד זיתון של חמאס, בהם לשכתו של מפקד חטיבת עזה והמפקדה המרכזית של הגדוד. ערך מורחב – קרב שג'אעייה (2023) ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וצנחנים. הקרבות כללו יותר מ-50 היתקלויות עם חוליות מחבלים, וקרוב ל-200 מחבלים נהרגו - רבים מהם מאש טנקי חטיבה 188, צלפי גדוד 890 ולוחמי סיירת גולני. ב-9 בדצמבר איתר צוות הקרב של חטיבת גולני מספר חוליות מחבלים חמושות בנ"ט והכווין כלי טיס שחיסל את החוליה. ב-12 בדצמבר צוות קרב משולב של גולני יחד עם גדוד שריון 53, וכוח הנדסה, עסק בטיהור הקסבה, אשר ברובה הייתה נטושה, אך עדיין היו מספר מבנים מאוישים במחבלים. כוח גולני סרק את המתחם ומצא פיר במתחם. בתוך אחד המבנים שבמתחם הופעל מטען נגד הכוח, לצד ירי מרובי M-16 ורימונים מצד המחבלים. לאחר הפעלת המטען נותק הקשר עם הכוח והיה חשש לחטיפת חייל כתוצאה מכך הוזנקו כוחות גולני נוספים כאשר במקביל מתנהל קרב קשה וברקע פיצוץ מטענים. בקרב נהרגו שבעה לוחמים מהחטיבה בהם: מפקד חפ"ק מח"ט גולני, אל"ם יצחק בן בשט, מפקד גדוד 13 סא"ל תומר גרינברג, מפקד פלוגה בגדוד 13 סרן רועי מלדסי, מפקד פלוגה בגדוד 51 סרן משה אברהם בר-און, סגן ליאל חיו מפקד מחלקה בגדוד 51, סמל ערן אלוני וסמל אחיה דסקל, שני לוחמי גדוד 51 של החטיבה. ב-18 בדצמבר לוחמי גדוד 13 השתלטו והשמידו את הכיכר המרכזית של שג'אעייה, כיכיר פלסטין בה חמאס הקים פסל המפאר את אסון הנגמ"ש ממבצע צוק איתן. בנוסף, הלוחמים חיסלו עשרות מחבלים, ואיתרו יותר מ-10 מנהרות. ב-21 בדצמבר צוות הקרב החטיבתי של חטיבת גולני פשט על בתי בכירים של ארגון הטרור חמאס והחרים חומר מודיעיני. ב-8 בדצמבר, במהלך פעילות של צוות הקרב של גדוד 12ופלוגת חשיפה תקיפה מגדוד 51 של גולני במסגד ״קוטייבה״ במרחב ח'אן יונס השייך לחמאס, זיהו הלוחמים תשתית תת-קרקעית רחבה במסגד. באחד החדרים הופעל מטען וירי על הכוחות, הלוחמים השיבו באש תוך כדי שהם מחלצים את לוחמי הגדוד שנפצעו, וחיסלו בסיוע אווירי מחבלים נוספים שניסו להימלט מהמסגד. בפעילות זו נהרג לוחם הגדוד סמל מאור כהן איזנקוט, אחיינו של השר גדי איזנקוט. באמצע חודש ינואר פעל גדוד 12 תחת צקח 7 ופשט על מוצב צבאי של חמאס שם איתרו עשרות משגרי רקטות פירי מנהרות ואמלח בפשיטה חוסלו מחבלים רבים ב-13 בדצמבר המשיך צק"ח גולני בלחימה בקסבה של שג'אעייה שם ערך קרבות עזים מול גדוד שג'אעייה של חמאס. לוחמי גולני נתקלו במחבלים אשר יידו מטענים לעבר הכוחות וירו לעברם מתוך מבני מגורים שבתוכו תת-קרקע. ב-14 בינואר 2024 לוחמי צוות הקרב של חטיבת גולני זיהו במרחב אל מעאזי שבמרכז הרצועה שני מחבלים חמושים נעים לעבר מבנה בו שהו הכוחות. הלוחמים הכווינו כלי טיס של חיל האוויר שתקף וחיסל את המחבלים טרם הספיקו לפגוע בכוחות. ב-15 בינואר הוחלט על יציאתה מהרצועה של אוגדה 36, הכוללת את חטיבת גולני (מלבד גדוד 12 ופלוגת חשיפה ותקיפה מגדוד 51 שנלחמו לצד צוות הקרב של חטיבה 7 תחת אוגדה 98), לטובת תקופה של ריענון, אימון והגברת כשירות. ב-6 באוקטובר 2024, החלו כוחות אוגדה 162 בפשיטה בשלישית על ג'באליה, על מנת לנקות קיני טרור ותשתיות וזאת נוכח, מידע מודיעיני להתארגנות של חמאס, לביצוע פעולות ביום אירועי ה-7 באוקטובר. ב-7 באוקטובר במהלך הלחימה בג'באליה נהרג סמ"ר נועם ישראל עבדו, לוחם מגדוד 17 (הכשרת מפקדי כיתות) של חטיבת ביסל"ח, ושירת כלוחם בגדוד 12 של חטיבת גולני. ב-14 באפריל פעל כוח משולב של לוחמי סיירת גולני ויחידת יהל"ם לשטח לבנון בגזרה המערבית. במהלך מבצע מורכב, נפל הכוח למארב שבו הופעלו מטעני חבלה. כתוצאה מהפיצוץ, נפצעו קשה קצין ושלושה לוחמים ביניהם סגן ניר גוטמן, מפקד צוות מסיירת גולני, אשר הוביל את הכוח.שעות לאחר מכן חזבאללה נטל אחריות על האירוע. ב-1 באוקטובר הותר לפרסום כי יחידות וסיירות מובחרות של צה"ל ביצעו מבצעים חשאיים בתוך שטח לבנון על מנת לסכל, לנטרל ולהשמיד תשתיות פלישה ואמצעי לחימה של כוח רדואן. לנטרול והשמדת מתחמי לחימה ואמצעי לחימה של חזבאללה. במהלך המבצעים החשאיים בשטח האויב, הכוחות תקפו אלפי מטרות צבאיות, מחסנים של אמצעי לחימה, עשרות טונות של נפץ, נכסי שהייה לפעילים, ומפקדות. בשבוע של ה-23 ל-27 ביוני לוחמי גדוד ברק (12) של החטיבה, הפועלים בגזרת הר דב והחרמון תחת חטיבה 188, התאמנו בשטחים סבוכים ותרגלו מענה לאיומים שונים תוך שיתוף פעולה של כוחות החי״ר, השריון והאש. במהלך התרגיל תרגלו הכוחות תרחישי לחימה במרחבים משתנים תוך דגש על יכולות תנועה בשטח סבוך המדמה לחימה בתוואי צפוני, התקדמות בציר הררי והפעלת אש מדרגית. ב--19 בספטמבר פעל כוח לוחמים של גדוד 51 של החטיבה במרחב רכס רמים, בעת הפעילות באזור ירה חזבאללה שני טילי נ"ט אל עבר הכוח. בתקרית, נהרג סמל תומר קרן לוחם הגדוד וכן נפצעו 8 לוחמים נוספים שנפצעו באורחים שונים אשר פונו לטיפול בבתי החולים. ערך מורחב – התמרון הקרקעי בלבנון במלחמת חרבות ברזל בבוקר 2 באוקטובר הודיע דובר צה"ל כי אוגדה 36 מצטרפת לפעילות הקרקעית בלבנון לצד חטיבת גולני, חטיבת שריון 188, חטיבת המילואים עציוני וחטיבת האש 282.באותו הלילה במהלך היתקלות עם מחבלים מכוח רדואן וחילופי אש כבדים, נורה לעבר כוח לוחמים של סיירת גולני טיל נ"ט כתוצאה מכך נהרגו סמ"ר עלמקאן טרפה,וסמ"ר עידו ברויר. בליל 3 באוקטובר, שני כטב"מים שוגרו מעיראק וחצו לשטח ישראל באזור רמת הגולן. כטב"ם אחד יורט בידי חיל האוויר וכטב"ם שני התפוצץ במחנה צבאי בצפון רמת הגולן. כתוצאה מהפגיעה נהרגו סמל דניאל אביב חיים סופר, חניך במסלול ייעודי לקצונת קשר"גים בגדוד 13, ורב"ט טל דרור מש"ק תקשוב בגדוד 13, ובנוסף נפצעו קשה שני חיילים, אחד נפצע בינוני, ו-21 נפצעו קל. ערך מורחב – פגיעת הכטב"ם בבא"ח גולני ב-13 באוקטובר 2024, בשעה לערך 19:00 חדרו שני כלי טיס בלתי מאוישים של חזבאללה לשטח ישראל. כטב"ם אחד יורט ואילו השני, הצליח להגיע לאזור בנימינה והתרסק בחדר האוכל של בא"ח גולני בעת שטירונים היו בארוחת הערב. באירוע נהרגו ארבעה מחיילי ההכשרה של החטיבה: סמל אלון אמיתי, סמל עומרי תמרי, סמל יוסף הייב, וסמל יואב אגמון. 51 חיילים נוספים נפצעו באירוע, בהם תשעה באורח בינוני והיתר באורח קל. מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה 92 מלוחמיה. (נכון ל-14 באוקטובר 2024) במהלך המלחמה נהרגו בין הבכירים שני בכירים שהיו בעברם מפקדים בחטיבת גולני: אלוף־משנה רועי לוי, מפקד היחידה הרב־ממדית, שנהרג בקרב בקיבוץ רעים, ואלוף־משנה במילואים יצחק בן בשט שהיה מפקד חפ"ק מח"ט גולני בעת מותו. חטיבת גולני במלחמת העצמאות חטיבת גולני במלחמת יום הכיפורים חטיבת גבעתי במלחמת חרבות ברזל חטיבת הנח"ל במלחמת חרבות ברזל מדיה וקבצים בנושא חטיבת גולני במלחמת חרבות ברזל בוויקישיתוף אלישע בן קימון, מתן קפץ על רימון והציל את חבריו: "ניסיתי לעשות הכל כדי להגן על עם ישראל", באתר ynet, 13 באוקטובר 2023 אלישע בן קימון, הכוח של אורי חיסל 35 מחבלים, לפני שהוא נהרג בקרב, באתר ynet, 16 באוקטובר 2023 יואב לימור, "כמו במלחמת יום כיפור, גם אנחנו ננצח": ראיון מיוחד עם מג"ד גולני שאיבד עשרות מחייליו, באתר ישראל היום, 18 באוקטובר 2023 יואב לימור, "חמאס חיכה לנו, אבל לא ציפה שנבוא בכזו עוצמה": יואב לימור עם לוחמי גולני בלב עזה, באתר ישראל היום, 16 בנובמבר 2023 "גדוד 13 לא נשבר ולא ישבר" - קללת שג'עאיה של גולני, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:17), 13 בדצמבר 2023 כומתה חומה: קרב הגבורה של גדוד 13 של גולני ב-7 באוקטובר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 17:52), 15 בדצמבר 2023 יהיה טוב | עשרים ותשעה חיילים מגדוד 51 של גולני נפלו בקרבות הקשים של השבת השחורה, סרטון בערוץ "כאן 11 - תאגיד השידור הישראלי", באתר יוטיוב (אורך: 24:59), 17 בדצמבר 2023 יואב לימור, "אתה רואה את הילדים החטופים ששוחררו בזכות הלחימה, וזה מחזק. זאת המהות. זה גולני", באתר ישראל היום, 29 בדצמבר 2023 יואב זיתון, "כמו אריות ששוחררו מהכלוב": עם לוחמי גולני שמטהרים את מארון א-ראס | מיוחד, באתר ynet, 8 באוקטובר 2024 יובל בזק, על התמרון – פרק ראשון, מערכות, 24 ביוני 2024 קורין אלבז-אלוש, "מנענו נזק יותר גדול. רוצים להכות בחמאס בשביל האחים שלנו" | גבורת גולני, באתר ynet, 19 באוקטובר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) יואב לימור, "כמו במלחמת יום כיפור, גם אנחנו ננצח": ראיון מיוחד עם מג"ד גולני שאיבד עשרות מחייליו, באתר ישראל היום, 18 באוקטובר 2023 כומתה חומה: קרב הגבורה של גדוד 13 של גולני ב-7 באוקטובר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 17:52), 15 בדצמבר 2023 אלון בן דוד, המג"ד שאיבד 41 לוחמים ביום אחד: "חשבתי רק על היישובים", באתר חדשות 13, 17 באוקטובר 2023 חנן גרינווד, הילה טימור אשור, יפעת ארליך, דויד פרץ, מרב סבר, אייל לוי, גיבורי ישראל: בתוך התופת התגלתה רוחם של האזרחים והלוחמים, באתר ישראל היום, 12 באוקטובר 2023 רס"ן שילה הר-אבן ז"ל, באתר צה"ל סמ"ר דביר זכאי ז"ל, באתר צה"ל סמ"ר דור ירחי ז"ל, באתר צה"ל סמ"ר ישי פיטוסי ז"ל, באתר צה"ל סמ"ר נאור סיבוני ז"ל, באתר צה"ל סמ"ר דוד רתנר ז"ל, באתר צה"ל סמ"ר רועי ברקת ז"ל, באתר צה"ל עידן אבני, 20 תצפיתניות נעלמו מבסיס נחל עוז, ההורים לא מקבלים תשובות, באתר ישראל היום, 10 באוקטובר 2023 אלי אשכנזי‏, הותר לפרסום: התצפיתנית רוני אשל, שהוכרזה כנעדרת, נרצחה בשבת השחורה; לוחם שלדג נפל היום בעזה, באתר וואלה, 9 בנובמבר 2023 משפחת התצפיתנית שנחטפה: "תהיי חזקה, אל תוותרי לרגע. מסרבים להיפרד", באתר ‏מאקו‏, 9 באוקטובר 2023 דקה אחרי דקה: לוחם גולני שלום שטרית מעפולה משחזר את הקרב על מוצב פגה, באתר mynetafula, ‏2023-11-12 סמ"ר תומר ברק ז"ל, באתר צה"ל סמל עידו ביננשטוק ז"ל, באתר צה"ל סמל חביב קיעאן ז"ל, באתר צה"ל סמ"ר איתמר בן יהודה ז"ל, באתר צה"ל סרן דקל סויסה ז"ל, באתר צה"ל סמל רועי פרי ז"ל, באתר צה"ל סמל ליאור עזיזוב ז"ל, באתר צה"ל סמ"ר עידן רז ז"ל, באתר צה"ל סמ"ר שלו ברנס ז"ל, באתר צה"ל סמ"ר איתי אופק גליסקו ז"ל, באתר צה"ל סמל יקיר יעקב לוי ז"ל, באתר צה"ל סמ"ר דולב אמויאל ז"ל, באתר צה"ל סמ"ר חיים מאיר עדן ז"ל, באתר צה"ל אלשיע בן קימון, מתן קפץ על רימון והציל את חבריו: "ניסיתי לעשות הכל כדי להגן על עם ישראל", באתר ynet, 13 באוקטובר 2023 רונן ברגמן, יואב זיתון, השעות הראשונות של השבת השחורה, באתר ynet‏, 12 בינואר 2024 מעבר ארז, בבוקר ה-7.10, בו ניתן לראות כיצד חובשי "הסהר האדום הפלסטיני״ סוחבים מחבל נוח'בה שנפצעה, סרטון בערוץ "חדשות NWS", באתר יוטיוב (אורך: 01:12) מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים באתר oct7map סמ"ר רועי וייזר ז"ל, באתר צה"ל סמ"ר דניאל משה דנינו ז"ל, באתר צה"ל סמל אריאל ארז ז"ל, באתר צה"ל סמל אדיר טהר ז"ל, באתר צה"ל מירב שלמה מלמד, הסיפור הבלתי נתפס של הלוחם הירושלמי שנהרג בעזה ונקבר פעמיים, באתר mynet‏ ירושלים, 29 בדצמבר 2023 סמל אדיר טהר הי"ד נפל ב-7.10: "הם ניסו למכור את הראש שלו תמורת 10 אלפים דולר", סרטון בערוץ "עכשיו 14", באתר יוטיוב (אורך: 14:09) "נזכור את כולם": סיפורו של סמל ירון זוהר ז"ל, באתר גלי צה"ל סמל אופיר ירוחין ז"ל, באתר צה"ל סמל ירון זהר ז"ל, באתר צה"ל סמ"ר בר רוזנשטיין ז"ל, באתר צה"ל סרן שילה ראוכברגר ז"ל, באתר צה"ל סמל עמיחי שמעון רובין ז"ל, באתר צה"ל סמ"ר דביר חיים רסלר ז"ל, באתר צה"ל סמ"ר שלמה רשטניקוב ז"ל, באתר צה"ל יהיה טוב | עשרים ותשעה חיילים מגדוד 51 של גולני נפלו בקרבות הקשים של השבת השחורה, סרטון בערוץ "כאן 11 - תאגיד השידור הישראלי", באתר יוטיוב (אורך: 24:59), 17 בדצמבר 2023 קרב חייו – סיפור גבורתו ונפילתו של סרן שילה ראוכברגר – שמחת תורה התשפ"ד, סרטון בערוץ "אולפני אתרוג", באתר יוטיוב (אורך: 14:05) חוסל מפקד גדוד נוסף של חמאס. קולות ותיעודים מהפעילות הקרקעית והתקיפות, באתר צה"ל, 3 בנובמבר 2023 הקרב ההרואי של גולני הלילה ברצועת עזה: "ממשיכים בתמרון, עד הניצחון", באתר ערוץ 7, 2 בנובמבר 2023 אמיר בוחבוט‏, סיירת גולני הרגה אתמול 30 מחבלים בעזה, באתר וואלה, 6 בנובמבר 2023 סרן לירון שניר ז"ל, באתר צה"ל סרן לירון שניר, מפקד צוות בסיירת גולני נפל בעזה, באתר "סרוגים", 22 בנובמבר 2023 יואב זיתון, 10 ימי קרב נגד אחד הגדודים החזקים בחמאס, ו-300 מחבלים הרוגים: ההצלחה של גולני, באתר ynet, 11 בנובמבר 2023 מבית המושל ועד בית המחוקקים: חטיבות 7 וגולני השתלטו על מוקדי שלטון מרכזיים של חמאס, באתר ישראל היום, 14 בנובמבר 2023 צפו: לוחמי גולני בהתקלות עם מחבלים ששיגרו RPG, באתר "סרוגים", 18 בנובמבר 2023 יואב זיתון, הקרבות פנים-אל-פנים, והיעד הבא: גולני כובשת את השכונה הגדולה בלב עזה | צפו, באתר ynet, 20 בנובמבר 2023 יואב זיתון, הקרבות הקשים בשג'אעיה, הלחימה בחאן יונס | תמונת מצב המלחמה, באתר ynet, 7 בדצמבר 2023 אל"ם יצחק בן בשט ז"ל, באתר צה"ל סא"ל תומר גרינברג ז"ל, באתר צה"ל רס"ן רועי מלדסי ז"ל, באתר צה"ל רס"ן משה אברהם בר-און ז"ל, באתר צה"ל סרן ליאל חיו ז"ל, באתר צה"ל סמל ערן אלוני ז"ל, באתר צה"ל סמל אחיה דסקל ז"ל, באתר צה"ל יואב זיתון, הפיר, ההיתקלות, החשש לחטיפה וגבורת המפקדים שזינקו: הקרב בשג'אעיה, שהסתיים ב-9 הרוגים, באתר ynet, 13 בדצמבר 2023 רועי מלדסי תמיד ידע שהוא רצה להתגייס לגולני - ונפל בעזה: "היה גיבור", באתר וואלה, 14 בדצמבר 2023 ישראל מושקוביץ, אמו של אל"מ יצחק בן בשט ז"ל: "הייתי בטוחה שיש עליך שמירה מיוחדת", באתר ynet, 13 בדצמבר 2023 לירן תמרי, "היו דפיקות בדלת, חשבתי שאולי תומר הפתיע. ואז ראיתי 3 אנשים במדים", באתר ynet, 14 בדצמבר 2023 אלפים בהלוויית רס"ן משה אברהם בר-און שנהרג בקרב ברצועת עזה, באתר ynet, 13 בדצמבר 2023 אילנה קוריאל, "נועדתי לעשות משהו משמעותי בארץ הזו": המכתב של לוחם גולני שנפל בעזה, באתר ynet, 14 בדצמבר 2023 אלפים ליוו למנוחות את סמל אחיה דסקל: "חתר למגע עד לרגעיו האחרונים", באתר ynet, 14 בדצמבר 2023 "אני אחזור ויהיה לנו כיף": ההודעה של ליאל שנפל בעזה לבת זוגו, באתר וואלה, 14 בדצמבר 2023 סגירת מעגל: לוחמי גולני השמידו את הפסל שפיאר את אסון הנגמ"ש מצוק איתן, באתר ynet, 18 בדצמבר 2023 אחרי אסון הריגת 3 החטופים, בצה"ל הכריזו: "הושגה אחיזה מבצעית בשג'אעיה", באתר ynet, 21 בדצמבר 2023 סמל מאור כהן איזנקוט ז"ל, באתר צה"ל אמיר בוחבוט‏, הטרגדיה של משפחת איזנקוט: מאור מאיר כהן, אחיינו של השר, גם נפל בקרבות ברצועה, באתר וואלה, 9 בדצמבר 2023 היתקלות עם מחבלים - בלב מסגד: תיעוד, באתר ‏מאקו‏, 28 בדצמבר 2023 יואב זיתון, דילול כוחות משמעותי: אוגדה 36 יוצאת מעזה, באתר ynet, 15 בינואר 2024 סמ"ר נועם ישראל עבדו ז"ל, באתר צה"ל רענן בן צור, יואב זיתון, סמ"ר נועם ישראל עבדו נהרג בצפון הרצועה ביום השנה לטבח: "חלם לשרת בגולני", באתר ynet, 8 באוקטובר 2024 עמית סגל ובן כספית, ‏"הרופא אמר שאיבדתי 2 רגליים ויד, שאלתי: 'זהו?'": כך נראה מסע השיקום של פצועי המלחמה, באתר ‏מאקו‏, 9 בספטמבר 2024 שקד שדה, ‏בשטח לבנון: כל מה שאפשר לספר על התקרית בה נפצעו ארבעה לוחמים, באתר מעריב אונליין, 15 באפריל 2024 אורי איזק, ‏השמדת מתחמי לחימה ואיתור אמל"ח: צה"ל ביצע יותר מ-70 פשיטות ממוקדות לשטח דרום לבנון, באתר ‏מאקו‏, 1 באוקטובר 2024 תיעוד מתרגילי השבוע של לוחמי גולני ולוחמי צנחנים במילואים, באתר צה"ל, 27 ביוני 2024 סמל תומר קרן ז"ל, באתר צה"ל ליאור אל-חי, אלישע בן קימון, עינב חלבי, הותר לפרסום: רס"ן (במיל') נאיל פוארסה וסמל תומר קרן נפלו בלחימה בצפון, באתר ynet, 19 בספטמבר 2024 אוגדה 36 מצטרפת לפעילות הקרקעית הממוקדת בדרום לבנון, באתר צה"ל, ‏2 באוקטובר 2024 סמ"ר עלמקאן טרפה ז"ל, באתר צה"ל סמ"ר עידו ברויר ז"ל, באתר צה"ל יואב זיתון, יוסי יהושוע, בערפל כבד וחילוצים תחת אש: 30 מחבלים חוסלו בקרב ההרואי של אגוז, שבו נפלו 6 לוחמים, באתר ynet, 2 באוקטובר 2024 סמל דניאל אביב חיים סופר ז"ל, באתר צה"ל רב"ט טל דרור ז"ל, באתר צה"ל יואב זיתון, ליאור בן ארי, סמל דניאל אביב חיים סופר ורב"ט טל דרור נהרגו מפגיעת כטב"ם מעיראק בצפון הגולן, באתר ynet, 4 באוקטובר 2024 יואב זיתון, איתן גליקמן, ליאור אל-חי, רענן בן צור, הכטב"ם פגע בחדר האוכל בבסיס גולני בזמן ארוחת הערב: 4 חיילים נהרגו, 58 נפצעו, באתר ynet, 13 באוקטובר 2024 סמל אלון אמיתי ז"ל, באתר צה"ל סמל עומרי תמרי ז"ל, באתר צה"ל סמל יוסף הייב ז"ל, באתר צה"ל סמל יואב אגמון ז"ל, באתר צה"ל הותרו לפרסום שמותיהם של 4 חיילי גולני שנהרגו מפגיעת כטב"ם, באתר צה"ל, 14 באוקטובר 2024